Novak Đoković je danas posetio grob svog dede Vladimira. On je na groblje došao jutros oko 9.30 zajedno sa ocem i braćom, a na groblju su se zadržali oko 20 minuta. Novak je na dedinom grobu zapalio sveću. Prošle nedelje, najbolji teniser sveta je uprkos dedinoj smrti uspešno nastupao na turniru u Monte Karlu, gde je poražen tek u finalu od Španca Rafaela Nadala.

Novak Đoković s ocem i braćom na Novom groblju

"Želim da posvetim ovu titulu mom đedu Vladu, koji mi je uvek bio izvor pozitivne energije. On je moj heroj i idol. Od malih nogu me je učio da se nikada ne predajem. Trofej u Majamiju je za tebe moj voljeni Vlado".

Otac i brat najboljeg tenisera sveta Novaka Đokovića, Srđan i Đorđe, obišli su grob dede Vladimira u utorak.

Novak s dedom Vladom: Od malih nogu me je učio da se nikada ne predajem

Na sahrani je o odnosu između Novaka i njegovog dede govorio Srđan Đoković, koji je rekao da je Novak veoma voleo svog dedu i bio vezan za njega.

- Zajedno su proslavljali Novakove sportske uspehe. Žao mi je što Novakova baka nije dočekala da vidi njegove sportske pobede. Siguran sam da Novak i u ovom momentu, dok igra u Monte Karlu ima motivaciju da učini svoju porodicu ponosnom na njega, bez obzira na to što je ovo za sve nas izuzetno težak dan - rekao je tada Srđan Đoković.